Pa skuldig aan moord op seuns; dan gevonnis | Maroela Media
Kekana in die hof. Foto: Chester Makana/ANA
'n 37-jarige pa van Limpopo is skuldig bevind aan die moord op sy vier jong seuns.
Lesiba Kekana is daaraan skuldig bevind dat hy in September sy vier seuns vermoor het tydens 'n woedebui oor die seuns se ma glo ontrou was. Kekana is Dinsdag in die hooggeregshof in Polokwane skuldig bevind op vier aanklagte van moord en aanranding.
Kekana het sy seuns Bokang (13), Keneilwe (10), Hlologelo (6) en Lekgoledi (4) keelaf gesny. Hy is ook op 'n bykomende klag van aanranding skuldig bevind nadat hy sy vrou met 'n byl probeer slaan het. Dié voorval het glo vier maande voor die moorde plaasgevind.
Kekana het in sy bekentenisverklaring gesê hy het sy kinders vermoor omdat hy van plan was om selfmoord te pleeg en dat hy hulle nie wou agterlaat om te ly nie. Volgens hom het hy die seuns een na die ander keelaf gesny en het hy een van die seuns gedwing om sy ma te bel en vir haar te vertel hoe sy broers bloei en ly.
Kekana het gesê hy het probeer selfmoord pleeg, maar dat dit nie suksesvol was nie. Hy het ook om vergifnis gevra.
Kekana sal Donderdag gevonnis word.
Hoekom moet kinders altyd betaal vir so smerige verhoudings vieslike ouers
4 onskuldige kinders….2 walglike ouers…
RIV jong engeltjies ?
Ek kan nie glo hy het die cheek gehad om vir omvergifnis te vra nie!! Ek wens die doodstraf was nog hier want hy verdien dit so waragtig as wat die hemel blou is!! Ek hoop die gangsters in die tronk maak sy lewe baie moeilik! Hy gaan miskien behoorlike straf hier op die aarde vry spring maar ons almal gaan eendag voor ons Hemelse Vader moet staan en aan ons dade veroordeel word! Oor sy manlikheid gekrenk was het hy sy 4 seuns keel af gesny en die een nog boonop geforseer om sy ma te vertel hoe sy… Lees meer »